ⵓⴹⵓ

ⵓⴹⵓⴰⵎⴰⵡⴰⵍ ⵏ ⵎⴰⴷⵖⵉⵙ ⵓ ⵎⴰⴷⵉ ⵉⵙⵎⵓⵏⴰⵏ ⵉⵡⴰⵍⵉⵡⵏ ⵏ ⵎⵓⵃⵎⵎⴷ ⵛⴰⴼⵉⵇ. (ⵙ ⵜⵏⴳⵍⵉⵣⵜ: Meteoroid)ⵉⴳⴰ ⵢⴰⵜ ⵜⵣⵣⵉⵜ ⵉⵍⵍⴰⵏ ⴳ ⵓⵏⴳⵔⴰⵡ ⴰⴼⵓⴽⴰⵏ, ⵉⵙⵎⵓⵏⴰⵏ ⵉⴷⵖⴷⵓⵖⵏ ⵏ ⵉⵥⵕⴰ ⴰⵀⴰ ⵉⵣⵎⵔ ⴰⴷ ⵢⵉⵍⵉ ⴰⵏⵛⵜ ⵏ ⵓⴽⵯⵥⵉⵥ ⵏⵖⴷ ⴰⵎ ⵓⴳⵏⴰⴳⴰⵢ. ⵉⴳⴰ ⵓⵣⴰⵣⵓ ⵏⵏⴰ ⵉⵜⵜⴰⴷⴼⵏ ⵖⵔ ⵓⵙⴰⵜⵍ ⴰⵎⴹⵕⵓ ⵏ ⵜⵎⵓⵔⵜ ⵉⵜⵜⵡⴰⵙⵙⵏ ⵙ ⵢⵉⵙⵎ ⵏ ⵡⵓⵙⵓⵖ. ⵉⵜⵜⵡⴰⵙⵙⵏⵏ ⴰⵡⴷ ⵙ ⵢⵉⵙⵎ ⵏ "ⵡⵓⵙⵓⵖ ⵉⴹⵕⵏ". ⴷⴰⵖ ⵎⴽ ⵢⵉⵡⴹ ⵡⵓⴹⵓ ⵖⵔ ⵓⵣⵓⵔ ⵏ ⵜⵎⵓⵔⵜ ⴰⵔ ⵉⵜⵜⵓⵙⵎⵎⴰ ⵙ ⵓⵥⵕⵓ ⴰⵎⵓⴹⵓ. ⵉⵍⵉⵏ ⵜⵓⴳⴷⵜ ⵏ ⵡⵓⵙⵓⵖⵏ ⵉⴳⴰⵏ ⵙⴳ ⵉⵎⴹⵕⴰⵏ ⵏ ⵡⵓⵙⵓⵖⵏ, ⵜⴳⴰ ⵜⴳⵓⵔⵉ ⵏ ⵡⵓⴹⵓ ⴳ ⵜⵓⵜⵍⴰⵢⵜ ⵜⴰⵏⴳⵍⵉⵣⵜ "meteoroid" ⵎⵓ ⵉⴳⴰ ⵓⵥⵓⵕ ⵏⵏⵙ "meteor" ⴷ ⵉⴼⴼⵖⵏ ⵙⴳ ⵜⴳⵓⵔⵉ "meteōros" ⵙⴳ ⵜⵓⵜⵍⴰⵢⵜ ⵜⴰⵢⵓⵏⴰⵏⵉⵜ ⵉⴳⴰⵏ "ⵜⴰⵙⴰⴳⴳⵉⵜ ⴳ ⵡⴰⴹⵓ".

 ⴳ ⵓⵎⵣⵔⵓⵢ 
ⵎⵇⵇⴰⵔ ⵜⵜⵡⴰⵙⵙⵏⵏ ⵡⵓⵙⵓⵖⵏ ⵙⴳ ⵡⴰⵀⵡⴰ, ⵎⴰⵛⴰ ⵓⵔ ⵜⴳⵉ ⵜⵓⵎⴰⵏⵜ ⴰⴷ ⵜⴰⵏⵚⵟⵕⵓⵏⵓⵎⵜ ⵖⴰⵙ ⴳ ⵜⵉⵣⵡⵉⵔⴰ ⵏ ⵜⴰⵙⵓⵜ ⵜⵉⵙ ⵜⵥⴰⵜ ⴷ ⵎⵔⴰⵡⵜ.

ⴷⴰⵜ ⵏ ⵓⵢⵏⵏⴰ, ⴰⵔ ⵜⴻⵜⵜⵡⴰⵏⵏⴰⵢ ⴳ ⵓⴷⴰⵔⴰⵎ ⵎⴰⵙ ⵜⴳⴰ ⵜⵓⵎⴰⵏⵜ ⵜⴰⴳⴰⵎⴰⵏⵜ ⴰⵎ ⵡⵓⵙⵎⴰⵏ ⴷ ⵜⴳⵏⴰⵡ. ⵎⴰⵛⴰ ⵓⵔ ⵜⴻⵜⵜⵓⵣⴷⴰⵢ ⴷ ⵜⵓⵍⵍⵉⵙⵉⵏ ⵏ ⵓⴷⴰⵔⴰⵎ ⵅⴼ ⵉⵥⵕⴰ ⵉⵡⵟⵟⴰⵏ ⵙⴳ ⵓⵊⵏⵏⴰ. ⵢⵓⵔⵉ ⵜⵓⵎⴰⵙ ⵊⵉⴼⵔⵉⵙⵓⵏ ⵉⵏⵏⴰⵏ : "ⵙⵙⵏⵜⵉⵖ ⵜⵜⵖⴰⵍⵖ ⵙ ⵜⵡⵀⵏⵉ ⵉⵉⵙ ⴰⵙⵍⵎⴰⴷ ⵢⴰⵏⴽⵉ ⵔⴰⴷ ⵢⵉⵏⵉ ⵉⵙ ⵉⵥⵕⴰ ⴰⴷ ⵡⵟⵟⴰⵏ ⴷ ⵙⴳ ⵓⵊⵏⵏⴰ". ⴰⵔ ⵉⵎⵎⴰⵍ ⴷⴰ ⵉⵙ ⴰⵔⵣⵣⵢ ⵏⵏⴰ ⵉⵙⴽⵔ ⴱⵏⵢⴰⵎⵉⵏ ⵙⵉⵍⵉⵎⴰⵏ ⵉⴳⴰⵏ ⵙⴳ ⵉⵙⵍⵎⴰⴷⵏ ⵏ ⵜⴽⵔⵓⵔⴰ ⴳ ⵜⵙⴷⴰⵡⵉⵜ ⵏ ⵢⴰⵍ, ⵅⴼ ⵡⵓⵙⵓⵖ ⵏⵏⴰ ⵢⵓⴹⴰⵏ ⴳ ⵜⵎⴷⵉⵏⵜ ⵏ ⵡⵉⵏⵙⵜⵓⵏ ⴳ ⵓⵙⴳⴳⵯⴰⵙ ⵏ 1807 ⴳ ⵜⴳⵔⴰⵡⵜ ⵏ ⴽⵓⵏⴽⵜⵉⴽⴰⵜ. ⵀⴰ ⵏⵏ ⵉⵖⴰⵍ ⵙⵉⵍⵉⵎⴰⵏ ⵉⵙ ⴳⴰⵏ ⵡⵓⵙⵓⵖⵏ ⵢⴰⵜ ⵜⵓⵎⴰⵏⵜ ⵉⵍⴰⵏ ⴰⵥⵓⵕ ⴰⵖⵣⵓⵔⴰⵏ, ⵎⴰⵛⴰ ⵜⵉⵖⵔⵉ ⵏ ⵡⵓⵙⵓⵖⵏ ⴰⴷ ⵓⵔ ⵜⵓⵎⵉⵥ ⵜⴰⵖⴹⴼⵜ ⵏ ⵉⵎⵙⵏⵥⵢⴰⵕⵏ ⴰⵍⵍⵉⴳ ⵜⵓⵎⴰⵏ ⴷ "ⵜⴳⵏⵓⵜ ⵜⴰⴽⵙⵡⴰⵜ ⵏ ⵡⵓⵙⵓⵖⵏ" ⴳ ⵏⵓⵡⴰⵏⴱⵉⵔ 1833. ⴰⴽⵓⴷ ⴰⵏⵏ ⵥⵕⴰⵏ ⵇⴰⵃ ⵎⵉⴷⴷⵏ ⵉⵍⵍⴰⵏ ⴳ ⵓⵙⵏⵇⵔ ⵏ ⵎⵉⵔⵉⴽⴰⵏ ⵜⵓⴳⴷⵜ ⵏ ⵡⵓⵙⵓⵖⵏ ⵉⴼⴼⵖⵏ ⵙⴳ ⵢⴰⵏ ⵡⴰⵏⵙⴰ ⴳ ⵓⵊⵏⵏⴰ. ⴰⵀⴰ ⵥⵕⵉⵏ ⵉⵏⵎⴰⵜⴰⵔⵏ ⵉⵎⵉⵖⵉⵙⵏ ⵉⵙ ⴷⴰ ⵜⴻⵜⵜⵎⵓⵏ ⵜⵏⵇⵇⵉⴹⵜ ⵏ ⵡⵓⴹⵓⵜⵏ, ⵎⴽⴷⴰ ⵉⵜⵜⵓⵙⵎⵎⴰⵏ ⴷⵖⵉ ⵉⵜⵜⵎⵓⵏⵏ ⴰⴽⴷ ⵜⵓⴳⴷⵜ ⵏ ⵉⵜⵔⴰⵏ ⵉⵙⵎⵓⵏⴰⵏ ⵜⴰⵣⴷⵎⵜ ⵏ ⵢⵉⵣⵎ.

ⵉⵙⴽⵔ ⵓⵎⵙⵏⵥⵢⴰⵕ ⴷⵉⵏⵙⵓⵏ ⵓⵍⵎⵙⵜⵉⴷ ⵢⴰⵜ ⵜⵖⵔⵉ ⵉⴳⴳⵓⵜⵏ ⵅⴼ ⵜⴳⵏⵓⵜ ⴰⴷ, ⴰⵀⴰ ⵉⵙⵙⵏ ⴳ ⵓⵎⴳⴳⴰⵔⵓ ⵏ ⵜⵖⵔⵉ ⴰⴷ ⵉⵙ ⵜⵍⴰ ⵜⵓⵎⴰⵏⵜ ⴰⴷ ⴰⵥⵓⵕ ⴰⵖⵥⵓⵕⴰⵏ, ⵎⴽⴷⴰ ⵉⵙⵏⵉⵎⴰⵍ ⵓⵎⴰⵙⵙⴰⵏ ⵀⴰⵢⵏⵔⵉⵛ ⵓⵍⴱⵉⵔⵣ ⵉⵙ ⴰⴷ ⵜⴻⵜⵜⵡⴰⵍⵙ ⵜⴳⵏⵓⵜ ⴰⴷ ⵜⵉⴽⴽⵍⵜ ⵢⴰⴹⵏ ⴳ ⵓⵙⴳⴳⵯⴰⵙ ⵏ 1876 ⵍⵍⵉⴳ ⵜⵜⴰⵡⵖⵔⴰⵏ ⵡⴰⵔⵔⴰⵜⵏ ⵉⵎⵣⵔⴰⵢⵏ, ⵙ ⵡⴰⵎⵎⵏ ⵔⴰⵔⵏ ⵉⵎⵙⵏⵥⵢⴰⵕⵏ ⵢⴰⴹⵏ, ⵎⴰⵛⴰ ⵜⴰⵡⵓⵔⵉ ⵏⵏⴰ ⵉⴳⴰ ⵓⵎⴰⵙⵙⴰⵏ ⵀⵉⵔⴱⵔⵜ ⵏⵢⵓⵜⵏ ⵜⵙⵙⵉⵡⴹ ⵙ ⵓⵙⵏⵓⵎ ⵏ ⵓⵙⵏⵉⵎⴰⵍ ⵉⵣⵡⴰⵔⵏ ⴳ ⵓⵙⴳⴳⵯⴰⵙ ⵏ 1866, ⵏⵏⴰ ⵉⵜⵜⵓⵙⴷⴷⵉⴷⵏ ⴳ ⵜⵉⵣⵉ ⵢⴰⴹⵏ, ⴰⵍⵍⵉⴳ ⵉⵎⵓⵔⵙ ⵊⵢⵓⴼⴰⵏⵉ ⵙⴽⵢⴰⴱⴰⵔⵍⵉ ⴳ ⵓⵣⴷⴰⵢ ⵏⴳⵔ ⵡⵓⵙⵓⵖⵏ ⵏ ⵜⵉⵣⵎⴰⵡⵉⵏ (ⴰⵎⵣⴰⵣ ⴰⵣⵎⵣⴰⵏ ⵏ ⵡⵓⵙⵓⵖⵏ ⵉⵍⵍⴰⵏ ⴳ ⵓⵔⴳⴳⵓⴱ ⵏ ⵢⵉⵣⵎ) ⴷ ⵉⵜⵔⵉ ⴱⵓ ⵜⴽⵢⵓⴹⵜ ⵏ ⵜⵉⵎⴱⵍ ⵜⵉⵜⵜⵍ (Tempel-Tuttle), ⴷⴰⵢ ⵜⴻⵜⵜⵓⵙⴷⴷⵉⴷ ⵜⵉⵍⵉⵜ ⵏ ⵢⴰⵏ ⵓⵥⵓⵕ ⴰⵖⵣⵓⵔⴰⵏ ⵏ ⵡⵓⵙⵓⵖⵏ ⴳ ⴷⵖⵉ, ⵎⴰⵛⴰ ⵙⵓⵍⵏ ⵡⵓⵙⵓⵖⵏ ⴰⴷ ⴷ ⵡⵓⴹⵓⵜⵏ ⴳⴰⵏ ⵖⴰⵙ ⵢⴰⵜ ⵜⵓⵎⴰⵏⵜ ⵜⴰⵎⴹⴰⵕⵓⵜ, ⴰⵡⴷ ⵜⴰⴳⵓⵔⵉ ⵏ ⵡⵓⵙⵓⵖ ⴳ ⵜⵓⵜⵍⴰⵢⵜ ⵜⴰⵏⴳⵍⵉⵣⵜ ⵜⴳⴰ "meteor" ⴷ ⵉⴼⴼⵖⵏ ⵙⴳ ⵜⴳⵓⵔⵉ ⵜⴰⵢⵓⵏⴰⵏⵉⵜ ⵉⵜⵜⵡⴰⵙⵙⵏⵏ ⴳ ⵜⵏⴳⵍⵉⵣⵉⵜ ⵙ "atmospheric".

 ⵓⴹⵓⵜⵏ ⵏ ⵓⵏⴳⵔⴰⵡ ⴰⴼⵓⴽⴰⵏ 
ⵉⴳⴰ ⵓⵙⵏⵎⵍ ⴰⵎⴰⴷⴷⵓⴷ ⵉⵍⵍⴰⵏ ⵜⵓⴷⴷⵖ ⵏⵏⴰ ⵜⵙⵔⵙ ⵜⵎⵓⵏⵜ ⵜⴰⵥⵢⴰⵕⴰⵏⵜ ⵜⴰⴳⵔⴰⵖⵍⴰⵏⵜ ⵉ ⵢⵉⵔⵎ ⵏ ⵡⵓⴹⵓ ⴰⵔ ⵉⵙⵙⴼⴰⵡ ⵉⵙ ⵉⴳⴰ ⵢⴰⵜ ⵜⴰⵣⵣⵉⵜ ⴰⵇⵓⵔⴰⵔ ⵉⴳⴳⵓⵔⵏ ⴳ ⵓⵙⴰⵢⵔⴰⵔ ⵏⴳⵔ ⵉⵎⵜⵉⵡⴳⵏ ⵢⴰⴹⵏ, ⵉⵣⵎⵔ ⴰⴷ ⵢⵉⵍⵉ ⵓⴽⵙⴰⵢ ⵏⵏⵙ ⴷ ⴰⵎⵥⵥⴰⵏ ⵏⵖⴷ ⴰⴷ ⵉⵅⴰⵜⵔ ⴰⵎ ⵓⴽⵙⴰⵢ ⵏ ⵜⵎⵜⵉⵡⴳⵜ ⵎⵛⴰ ⵉⵎⵇⵇⵔ ⴽⵉⴳⴰⵏ.Glossary | International Meteor Organization ⴷⴰⵢ ⵜⵙⵙⵎⵏⵉⴷ ⵜⵙⴷⴰⵡⵉⵜ ⵜⴰⴳⵍⴷⴰⵏⵜ ⵏ ⵓⵥⵢⴰⵕ ⵢⴰⵏ ⵓⵙⵏⵎⵍ ⴰⵎⴰⵢⵏⵓ ⵉⴳⵍⵍⵎⵏ ⵓⴹⵓ ⵉⵙ ⵉⵍⴰ ⵜⵓⵔⵔⵓⵜ ⵏⴳⵔ 100 ⵏ ⵓⵎⵉⴽⵕⵓⵎⵉⵟⵕ ⴷ 10 ⵏ ⵉⵎⵉⵟⵕⵏ. ⴰⵀⴰ ⵉⵙⵙⴰⴷⴼ ⵓⵙⵏⵎⵍ ⴰⴷ ⴳ ⵓⵙⵎⵉⵍ ⴰⴷ ⵜⵉⵣⵣⴰ ⵉⵎⵇⵇⵔⵏ ⵎⵓ ⵉⵜⵜⴰⵡⴹ ⵡⴰⴳⵓⵎ ⵏⵏⵙⵏⵜ ⴰⵔ 50 ⵏ ⵓⵎⵉⵟⵕ.

ⴰⵙⵜⴰⵡ ⵏ ⵜⵎⵜⵜⵉⵡⴳⵉⵏ: ⵉⴳⴰⵏ ⵙⴳ ⵉⵙⵓⴳⴰⵎ ⵉⵎⵇⵔⴰⵏⵏ ⵏ ⵡⵓⴹⵓⵜⵏ ⵏⵏⴰ ⵉⵜⵜⴰⵡⴹⵏ ⵜⴰⵎⵓⵔⵜ, ⵉⵍⵍⴰⵏ ⵏⴳⵔ ⵜⵓⵏⵓⴹⵜ ⵏ ⵉⵎⵣⵡⵉⵖ ⴷ ⵓⴷⴰⵏⴱⴰⵍⴰ

ⴰⵔ ⵜⵜⵎⵛⵓⵛⵓⴷⵏ ⵡⵓⴹⵓⵜⵏ ⵅⴼ ⵜⴰⴼⵓⴽⵜ ⴳ ⵢⴰⵜ ⵜⴳⵔⵓⵎⵎⴰ ⵉⵎⵢⴰⵏⴰⵡⵏ ⵏ ⵜⵙⵓⵏⴰⴹ, ⴰⵔ ⵜⵜⵎⵓⵏⵏⵓⴹⵏ ⴰⵡⴷ  ⵙ ⵜⴰⵣⵣⵍⵉⵡⵉⵏ ⵉⵎⵣⴰⵔⴰⵢⵏ. ⴰⵔ ⵉⵜⵜⴰⵣⵣⵍ ⵢⴰⵏ ⵡⵓⴹⵓ ⵙ ⵡⴰⵜⵜⴰⵢⵏ ⵏ 42 ⵏ ⵓⴽⵉⵍⵓⵎⵉⵟⵕ ⴳ ⵜⵙⵉⵏⵜ, ⴷ ⵜⵎⵓⵔⵜ ⴰⵔ ⵜⴻⵜⵜⵎⵓⵏⵏⵓⴹ ⵙ ⵡⴰⵜⵜⴰⵢⵏ ⵏ 29 ⵏ ⵓⴽⵉⵍⵓⵎⵉⵟⵕ ⴳ ⵜⵙⵉⵏⵜ. ⵙ ⵡⴰⵎⵎⵏ, ⴰⴷⴷⴰⵢ ⴽⵛⵎⵏ ⵡⵓⴹⵓⵜⵏ ⴰⵙⴰⵜⵍ ⴰⵎⴹⴰⵕⵓ ⵏ ⵜⵎⵓⵔⵜ ⵙ ⵢⵉⵅⴼ ⵏⵏⵙⵏ, ⴰⵔ ⵜⴻⵜⵜⵉⵍⵉ ⵜⴰⵣⵣⵍⴰ ⵏⵏⵙⵏ ⵇⴰⵃ ⴷ 71 ⵏ ⵓⴽⵉⵍⵓⵎⵉⵟⵕ ⴳ ⵜⵙⵉⵏⵜ.

ⴳ ⵜⵉⵣⵉ ⵢⵓⴷⵙⵏ ⵜⵓⵡⴹ ⵢⴰⵜ ⵜⵔⴰⴱⴱⵓⵜ ⵏ ⵉⵎⴰⵙⵙⴰⵏⵏ ⴰⴷ ⵜⴰⴼ ⴳ ⵓⵖⵔⴱⵉⵣ ⵏ ⵜⵎⵓⵔⵜ ⴰⴳⵓⴷⵉ ⵏ ⵜⵎⵜⵜⴰ ⵏ ⵓⵔⵉⴷⵢⵓⵎ ⵉⵍⵍⴰⵏ ⴳ ⵜⵎⵜⵜⴰⵡⵉⵏ ⵏ ⵓⵙⴰⵢⵔⴰⵔ, ⵜⵉⵍⵉ ⴷ ⴰⵏⵥⴰ ⵏ ⵉⴷⵔⵉⵣⵏ ⵏ ⵉⵜⵔⴰⵏ ⵉⴷ ⴱⵓ ⵜⴽⵢⵓⴹⵜ ⵏⵖⴷ ⵓⴹⵓⵜⵏ. ⴰⵔ ⵜⵙⵙⴷⵓⵙ ⵜⵡⴰⴼⵉⵜ ⴰⴷ ⵜⵓⵔⴷⴰ ⵏ  ⵓⵎⵏⴳⴳⴰⵙ ⵏ ⴽⵔⴰ ⵏ ⵉⵜⵔⵉ ⴱⵓ ⵜⴽⵢⵓⴹⵜ ⵏⵖⴷ ⵓⴹⵓ ⵙⴳ ⵙⵏⴰⵜ ⵜⵎⴰⴹ ⵏ ⵓⵎⵍⵢⵓⵏ ⵏ ⵓⵙⴳⴳⵯⴰⵙ, ⴰⵀⴰ ⵓⵎⴰⵏⵏ ⴹⴰⵕⴰⵙ ⵉⴷⵉⵏⴰⵚⵓⵕⵏ ⴳ ⵜⵉⵣⵉ ⵜⴰⵊⵢⵓⵔⴰⵙⵉⵜ ⵙ ⵓⵎⵙⴰⵙⴰ ⴷ ⵉⵙⵎⵉⵍⵏ ⵢⴰⴹⵏ ⵏⵏⴰ ⵉⵅⵙⵉⵏ ⵏⵖⴷ ⵉⴷⵔⵓⵙⵏ. ⴰⵀⴰ ⵓⴼⴰⵏ ⵉⵎⴰⵙⵙⴰⵏⵏ ⵉⵙ ⵉⴷⵉⵏⴰⵚⵓⵕⵏ ⵉⴽⵙⵡⴰⵜⵏ ⵇⵇⵉⵎⵏ ⵜⵜⴰⵎⵥⵏ ⴰⴷⵖⴰⵔ ⴰⵅⴰⵜⴰⵔ ⴷⴼⴼⵉⵔ ⵏ ⵜⵓⴷⴷⵎⴰ ⵏ ⵜⵉⵣⵉ ⵜⴰⵊⵢⵓⵔⴰⵙⵉⵜ ⵙⴳ ⵡⴰⵜⵜⴰⵢⵏ ⵏ 250 ⵏ ⵓⵎⵍⵢⵓⵏ ⵏ ⵓⵙⴳⴳⵯⴰⵙⴷ ⵓⵎⵓⵜⵜⵉ ⵏⴳⵔ ⵉⴷⵔⵉⵣⵏ ⵏ ⵉⴷⵉⵏⴰⵚⵓⵕⵏ ⵙⴳ ⵜⵉⵣⵉ ⵜⴰⵜⵔⵢⴰⵙⵉⵜ ⴷ ⵜⵊⵢⵓⵔⴰⵙⵉⵜ ⴷ ⵢⴰⵜ ⵜⵉⵣⵉ ⵉⴷⵔⵓⵙⵏ ⵉⵜⵜⴰⵡⴹⴱ ⴰⵔ ⵙⵉⵏ ⵡⴰⴳⵏⴰⵔⵏ ⴷ ⵎⵔⴰⵡ ⵏ ⵡⴰⴼⴹⴰⵏ ⵏ ⵓⵙⴳⴳⵯⴰⵙ, ⵏⵏⴰ ⴳ ⵉⵍⵍⴰ ⵓⵅⵙⵙⵓⵢ ⵏ ⴽⵔⴰ ⵏ ⵉⵙⵎⵉⵍⵏ ⵢⴰⴹⵏ ⵙ ⵡⵓⵟⵟⵓⵏ ⵉⴳⴳⵓⵜⵏ, ⵜⴻⵜⵜⵡⴰⵙⵙⵏ ⵜⵉⵣⵉ ⴰⴷ ⵙ ⵓⴳⵓⴷⵉ ⵏ ⵜⵎⵜⵜⴰ ⵏ ⵓⵔⵉⴷⵢⵓⵎ, ⴰⵀⴰ ⵉⵎⵎⴰⵍ ⵓⵢⴰⴷ ⵉⴹⵉⵚ ⵏ ⵓⵙⴰⵢⵔⴰⵔ.

 ⵉⴼⵔⴷⴰⵙ ⵏ ⵡⵓⴹⵓⵜⵏ 

 ⵓⴹⵓⵜⵏ ⵏ ⵡⵓⵣⵣⴰⵍ Iron Meteorites: ⴳⵉⵙⵏ ⵓⴳⴰⵔ ⵏ 98% ⵏ ⵡⵓⵣⵣⴰⵍ ⴷ ⵓⵏⵉⴽⵍ.
 ⵓⴹⵓⵜⵏ ⵏ ⵡⵓⵣⵣⴰⵍ ⴷ ⵓⵥⵕⵓ Stony-Iron Meteorites: ⴰⵣⴳⵏ ⵏⵏⵙⵏ ⴳⵉⵙ ⵡⴰⵜⵜⴰⵢⵏ ⵏ ⵡⵓⵣⵣⴰⵍ ⴷ ⵓⵏⵉⴽⵍ ⴷ ⵓⵣⴳⵏ ⵢⴰⴹⵏ ⴳⵉⵙ ⵢⴰⵏ ⵡⴰⵏⴰⵡ ⵏ ⵉⵥⵕⴰ ⵉⵜⵜⵡⴰⵙⵙⵏⵏ ⵙ "ⵓⵍⵉⴼⵉⵏ".
 ⵓⴹⵓⵜⵏ ⵏ ⵓⵥⵕⵓ Stony Meteorites: ⴳⵉⵙⵏ ⵉⵥⵕⴰ, ⴽⵓ ⴰⵥⵕⵓ ⵉⵍⴰ ⴰⵏⴰⵡ.

 ⵉⵙⵓⴳⴰⵎ ⵏ ⵡⵓⴹⵓⵜⵏ 

 ⴰⵙⵜⴰⵡ ⵏ ⵜⵎⵜⵉⵡⴳⵉⵏ: ⵉⴳⴰⵏ ⵙⴳ ⵉⵙⵓⴳⴰⵎ ⵉⵎⵇⵔⴰⵏⵏ ⵏ ⵡⵓⴹⵓⵜⵏ ⵏⵏⴰ ⵉⵜⵜⴰⵡⴹⵏ ⵜⴰⵎⵓⵔⵜ, ⵉⵍⵍⴰⵏ ⵏⴳⵔ ⵜⵓⵏⵓⴹⵜ ⵏ ⵉⵎⵣⵡⵉⵖ ⴷ ⵓⴷⴰⵏⴱⴰⵍⴰ ⵢⴰⵏ ⵓⵣⴰⵔⵓ ⴰⵎⵇⵔⴰⵏ ⵉⵙⵎⵓⵏⴰⵏ ⵜⵓⴳⴷⵜ ⵏ ⵜⴳⵓⴷⵉⵢⵉⵏ ⵏ ⵉⵥⵕⴰ ⵎⵓ ⵉⵜⵜⵎⵢⴰⵏⴰⵡ ⵓⴽⵙⴰⵢ ⵏⵏⵙⵏ.
 ⴰⵙⵜⴰⵡ ⵏ ⴽⵢⵓⴱⵔ: ⵉⵙⵎⵓⵏ ⵜⵓⴳⴷⵜ ⵏ ⵜⵉⵣⵣⴰ, ⵎⴰⵛⴰ ⵉⴷⵔⵓⵙ ⵉⵎⵉⵣⵉ ⵏⵏⵙⵏⵜ ⵍⵍⵉⴳ ⵉⵍⵍⴰ ⵓⴷⴰⵏⴱⴰⵍⴰ ⴱⵓ ⵜⵏⵏⵓⵣⵖⴰ ⵜⴰⴽⵙⵡⴰⵜ, ⵏⵏⴰ ⵉⵙⵙⵉⴷⵔⵓⵙⵏ ⵜⴰⵥⴹⴰⵜ ⵏ ⵡⴰⵡⴰⴹ ⵏⵏⵙⵏⵜ ⵖⵔⵏⵖ, ⵉⵍⵍⴰ ⵓⵙⵜⴰⵡ ⵏ ⴽⵢⵓⴱⵔ ⴹⴰⵕⵜ ⵏ ⵜⵙⵓⵏⴹⵜ ⵏ ⵓⵎⵜⵉⵡⴳ ⵏ ⵓⵏⵉⴱⵜⵓⵏ.
 ⵉⵜⵔⴰⵏ ⵉⵜⵜⴼⵖⵏ ⵙⴳ ⵓⵎⵏⴳⴳⴰⵙ ⵏ ⴽⵔⴰ ⵏ ⵜⵉⵣⵣⵉⵜ ⴷ ⴽⵔⴰ ⵏ ⵓⵎⵜⵉⵡⴳ, ⴰⵔ ⵜⵜⵎⵛⵓⵛⵓⴷⵏⵜ ⵜⵉⵣⵣⴰ ⴰⴷ ⵙ ⵜⵖⴰⵔⴰⵙⵜ ⵜⴰⵙⵓⵍⴰⵏⵜ ⴳ ⵜⴳⵔⵓⵎⵎⴰ ⵜⴰⴼⵓⴽⴰⵏⵜ, ⵉⵣⵎⵔ ⴰⴷ ⵖⵔⵙ ⵢⵉⵍⵉ ⵉⵎⵉⵣⵉ ⵎⵛ ⵏⴳⵙⵏⵜ ⴷ ⵜⵎⵓⵔⵜ.

 ⴰⵥⵕⵓ ⴰⵎⵓⴹⵓ 
ⵉⴳⴰ ⵓⵥⵕⵓ ⴰⵎⵓⴹⵓ ⵢⴰⵏ ⵓⴳⵣⵣⵓⵎ ⵏ ⵡⵓⴹⵓ ⵏⵖⴷ ⴰⵎⵜⵉⵡⴳ, ⵏⵏⴰ ⵉⵎⵓⵔⵙⵏ ⴳ ⵡⴰⵡⴰⴹ ⵙ ⵜⵎⵓⵔⵜ ⴰⵍⵍⵉⴳ ⵉⵏⴳⵙ ⴳⵉⵙ ⵎⵛ ⵓⵔ ⵉⴹⵕⵕⵉⵄ.The Oxford Illustrated Dictionary.

 ⴰⵜⵉⴽⵜⵉⵜ 
ⵀⴰ ⵏⵏ ⵜⴰⵎⵜⵜⴰ ⵏ ⵡⴰⴽⴰⵍ ⵉⴼⵙⵉⵏ ⴷ ⵉⴼⴼⵖⵏ ⵙ ⵢⵉⴹⵉⵚ ⵏ ⵓⵥⵕⵓ ⴰⵎⵓⴹⵓ ⵜⵣⵎⵔ ⴰⴷ ⵜⵚⵎⵎⴹ, ⵜⵖⴰⵔ ⴳ ⵢⴰⵜ ⵜⴰⵣⵣⵉⵜ ⵉⵜⵜⵡⴰⵙⵙⵏⵏ ⵙ ⵢⵉⵙⵎ ⵏ ⵓⵜⵉⴽⵜⵉⵜ ⵉⵔⵡⴰⵙⵏ ⵉⵥⵕⴰ ⵉⵎⵓⴹⵓⵜⵏ.

 ⴰⴳⴹⵕⵓⵕ ⴰⵎⵓⴹⵓ 
ⵜⵓⴳⴷⵜ ⵏ ⵡⵓⴹⵓⵜⵏ ⴰⵔ ⵜⵜⴹⵕⵕⴰⵄⵏ ⴰⴷⴷⴰⵢ ⴽⵛⵎⵏ ⴰⵙⴰⵜⵍ ⴰⵎⴹⴰⵕⵓ, ⴰⴷⴷⴰⵢ ⵉⵙⴰⵔ ⵓⵢⵏⵏⴰ, ⵀⴰ ⵏⵏ ⵉⴼⵔⴷⴰⵙ ⵏⵏⵙ ⵉⵎⵕⵥⴰ ⴰⵔ ⵜⵜⵡⴰⵙⵙⵏⵏ ⵙ ⵢⵉⵙⵎ ⵏ ⵓⴳⴹⵕⵓⵕ ⴰⵎⵓⴹⵓ ⵏⵖⴷ ⴰⴳⴹⵕⵓⵕ ⵏ ⵡⵓⵙⵓⵖⵏ, ⴰⵀⴰ ⵣⵎⵔⵏⵜ ⵜⵉⵣⵣⴰ ⵏ ⵓⴳⴹⵕⵓⵕ ⴰⴷ ⴰⴷ ⵇⵇⵉⵎⵏⵜ ⴳ ⵓⵙⴰⵜⵍ ⴰⵎⴹⴰⵕⵓ ⴽⵔⴰ ⵏ ⵡⴰⵢⵢⵓⵔⵏ, ⴷ ⴰⵔ ⵜⵜⴳⴳⵏⵜ ⵉⴹⵉⵚ ⴳ ⵓⵏⴳⵉⴳⵜ ⵙ ⵜⵖⴰⵔⴰⵙⵜ ⵏ ⵓⵥⵏⵥⵕ ⴰⵥⴰⵕⵓⵎⴰⴳⵏⵉⵟ ⵉⴼⵔⵓⵔⵉⵏ ⴷ ⵉⵎⵔⴰⵔⴰⵜⵏ ⵉⴽⵉⵎⵉⵢⵏ ⵉⵎⵙⵙⵔⵇⴱⵏ ⴳ ⵓⴳⵣⵣⵓⵎ ⴰⵏⴰⴼⵍⵍⴰ ⵏ ⵓⵙⴰⵜⵍ ⴰⵎⴹⴰⵕⵓ.

 ⵓⵙⵓⵖⵏ 
ⵉⴳⴰ ⵡⵓⵙⵓⵖ ⵢⴰⵏ ⵓⵥⵏⵥⵕ ⵏ ⵓⵙⵉⴷ ⵉⴼⴰⵡⵏ ⵉⵜⵜⵉⵍⵉ ⴰⴷⴷⴰⵢ ⵉⴽⵛⵎ ⵡⵓⴹⵓ ⴰⵙⴰⵜⵍ ⴰⵎⴹⴰⵕⵓ ⵏ ⵜⵎⵓⵔⵜ.

 ⵉⵙⴰⵖⵓⵍⵏ 
ⴰⵙⵎⵉⵍ:ⴰⵏⴳⵔⴰⵡ ⴰⴼⵓⴽⴰⵏ